Det var i orden, da Mahmoud 'Fiz Fiz' Khalil Salem i 2011 blev udvist af Danmark.

Det har Menneskerettighedsdomstolen i Strasbourg netop slået fast - læs dommen her.

- Jeg mente, at børnenes og hans forhold til børnene kunne gøre, at han kunne blive i Danmark, ligesom en af dommerne i Højesteret også mente. De er en afgørelse, der har taget fem år at lave, og den ser ekstrem grundig ud. Nu overvejer vi, om vi skal anke dommen, siger Michael Juul Eriksen.

Nu er Fisfis udsendt af Danmark

Det var 19. august i fjor, at Salem blev udvist fra Danmark efter et årelangt tovtrækkeri i det danske retssystem.

Her blev udsendelsen gennemført om natten, hvor 'Fiz Fiz' blev fragtet til lufthavnen og sendt direkte til Libanon, hvor den dengang 45-årige Mahmoud Khalil Salem, der er statsløs palæstinenser, er født og opvokset.

Se også: Fisfis får hurtig dom i Højesteret

Som 23-årig, i 1993, kom 'Fiz Fiz' til Danmark, og kort efter indledte han sin karriere som hårdkogt kriminel i den fynske underverden, hvor han blandt andet stod i spidsen for den nu nedlagte indvandrerbande Black Ghost, der gjorde sig i organiseret narkohandel, afpresning, vold og lignende

I oktober 2011, efter byretten i juni 2010 udviste ham betinget, og landsretten senere underkendte dommen, afgjorde Højesteret, at Fisfis skulle udvises for bestandig.

Sagen om den fynske bandeleder fik meget omtale, da Østre Landsret i januar 2011 besluttede, at Fisfis ikke kunne udvises af hensyn til sine otte børn, der bor i Vollsmose i Odense.

Kriminalitet går i arv: I fars blodspor

Mahmoud Khalil Salem blev ved Højesteret i oktober 2011 ud over udvisningen idømt seks års fængsel for omfattende narkohandel, et væld af alvorlige trusler, tæskeholdsaktioner og tildeling af dummebøder på helt op til 250.000 kroner.

Han opholder sig tilsyneladende stadig i Libanon, og for godt en måned siden fandt Ekstra Bladet frem til et billede på en Facebookprofil, der var dateret til 2. oktober.

Her fremstod 'Fiz Fiz' med automatkarabin og ammunitionsbælte sammen med andre bevæbnede, ligesindede typer. Billedet er angiveligt taget i en flygtningelejr i Libanon.